fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi ru fi nb fi en fi fi en fr fi fi fi fi fi fi fi fi fi fi en fi fi fi fi fi fi fi fi fi fi fi et fi fi fi fi fr fi fi en fi fi en fi fi en fi fi fi fi fi fi fi fi fi fi fi cs fi fi en fi fi fi fi fi fi de fi fi fi en fi fi fi et fi fi fi fi fi fi fi fi fi fi en fi fi en fi fi en fi fi fi fi en fi fi fi fi nb fi ru fi fi fi fi fi fi fi fi fi fi fi fi fi fi fi es es en es fi fi
Aihe: Kahvikuppi sitten vain 1.20 e!!! - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kahvikuppi sitten vain 1.20 e!!!
Esillä 25 viestiä, 1 - 25 (kaikkiaan 206)
1 2 3 … 7 8 9 →
4.3.2005 13:54:00 #183024 Ilmoita asiaton viesti
Ehdotan että kaikki tänne kirjoittavat boikotoivat kaikkia klubiravintoloita josssa kehdataan ottaa kahvikupista enemmän kuin 1.20 e ensi kaudella. Oikea hinta olisi korkeintaa 1 e, mutta annetaan nyt tuon verran periksi. Älkää unohtako, että kahvi klubeilla maksoi ennen euron tuloa korkeintaan 5 mk eli n 80 senttiä. Golf on jo muutenkin niin kallista, että ainakin minä otan oman termoksen mukaan ja kehtaan jopa tarjota terassille muille, jos hinta on yli tuon 1.20. Minähän osakkeenomistajana omistan tuon terassinkin.
4.3.2005 16:02:00 #357936 Ilmoita asiaton viesti
Minä lupaan juoda kahvit klubiravintolassa tämän vuoden jokaisena pelipäivänäni. Yleensä vieläpä pullakahvit. Ja jonkun kerran varmasti syönkin klubilla.
’Minähän osakkeenomistajana omistan tuon terassinkin’
Josta ravintoloitsija varmasti maksaa oy:lle vuokraa.
En tiedä muista kentistä, mutta ainakin meillä ravintoloitsija painaa kesällä tosi pitkää päivää leipänsä eteen. Ei käy kateeksi. Eiköhän kaveri ole kahvikupille sellaisen hinnan määritellyt, jolla bisnes vielä kannattaa. Minä maksan sen hinnan, enkä yhdy boikottiin.
4.3.2005 16:05:00 #357938 Ilmoita asiaton viesti
Ja vielä pikku neuvo. Sovi ekalla tiillä kaverin kanssa veto pullakahveista ja pelaa sen verran hyvin, ettet joudu maksumieheksi:-).
4.3.2005 16:11:00 #357939 Ilmoita asiaton viesti
Minäkin lupaan joka kierroksen jälkeen poiketa klubilla täydentämässä tyhjentyneitä energiavarastoja. Ja kiskaisen siihen vielä kahvit päälle. Maksoi se sitten euron tai kaksi. Saattaapa joskus jopa sisältyä tuohon lounaan hintaan.
Pitääkös Ringo sut tilata siihen terassille tarjoamaan niitä kahveja vai päivystätkö ihan koko päivän?
4.3.2005 16:27:00 #357940 Ilmoita asiaton viesti
Minä lupaan boikotoida, kun en kahvia juuri työpaikan ulkopuolella juo. Yleensä otan klubilla olutta tai limua.
4.3.2005 17:01:00 #357941 Ilmoita asiaton viesti
Hyvä asiasta keskustellaan ja ennen kaikkea, mikä on golfkentän palveluiden funktio. Menemmekö ryöstettäväksi ja nautitaanko edullisista palveluista. 0,4 e asia ei ole kiinni, vain tunteesta mikä ’kaupasta’ jää.
0,8 e kahvikupista jää vielä hyvin katetta, 1 e on ok ja pulla sumpit 2 e.
Ihantellinen klubi on sellainen, minne menee kahville, syömään tai oluelle, vaikkei pelamaan ehdi. Siihen on vielä matkaa…
4.3.2005 17:06:00 #357942 Ilmoita asiaton viesti
Volvolla ajellaan, mailat vaihdetaan ja eiku Peakkia ylle, mutta kahviin ei ole varaa.
Kyllä kait on niin, että harvalla klubilla ravintolanpitäjä rikastuu. Minusta on vain hyvä, että joku on meitä siellä sateellakin palvelemassa.
Lopetetaan kitinä tästä, ei täytetä huusissa vesipulloa vaan pidetään huoli siitä, että hyvätasoinen ravintolapalvelu on saatavissa mahdollisimman monessa paikassa.
4.3.2005 17:13:00 #357943 Ilmoita asiaton viesti
Semmonen palvelu mimmonen asiakas.
4.3.2005 17:18:00 #357944 Ilmoita asiaton viesti
En suosittele boikotoimaan, juon ja nautin kahvit mennentullen ja kierroksellakin, koska kahvitarjoilu pelaa sielläkin usealla kentällä. Elämä on yhtä naaatintooo!!!
4.3.2005 17:28:00 #357945 Ilmoita asiaton viesti
Minäkään en boikottiin rupea. Lupaan ryystää kahvia ja olutta klubilla ensikesänä viimekesän malliin. Eli lähes joka kierroksen jälkeen oluet klubilla ja pullakahvit kierroksen puolivälissä.
4.3.2005 17:31:00 #357946 Ilmoita asiaton viesti
Ottakaa mieluummin kylmä ja raikas keskioluttuoppi, niin ei tarvitse marista kahvin hinnasta.
Tosiasiassa mä en edes tiedä mitä meidän klubilla maksaa kuppi kahvia, mutta sen tiedän, että mä maksan todella paljon mieluummin vaikka kaksi euroa, kunhan saan juoda sen viihtyisässä ja siistissä paikassa, kahvi on maukasta ja kuumaa, ja ennen kaikkea se tarjoillaan posliinikupissa.
Kyllä Juuso on siinä asiassa niin helvetin oikeassa, että ei ole mitään niin suurta hurskastelua kuin mersumiehet termospulloineen golfkentän parkkipaikalla juuri kolmen viikon Floridan pelireissulta palanneena.
Jokainen saa boikotoida mitä haluaa, vaikka hengittämistä kaupungissa, koska ilma on niin saastunutta.
4.3.2005 17:36:00 #357947 Ilmoita asiaton viesti
on kyllä aika kummaa että on varaa pelata golfia mutta kahvi on liian kalllista joutavaksi… haloo…!
samalla pitäisi varmaan kiertää kaiken maailman roberts cafet yms kun latte on 4 eukkii.
ostan kahvini sieltä mistä sen parhaiten saa, hinnalla ei ole väliä!
n.m. yli 2 pannua päivässä lipittävä!
4.3.2005 17:39:00 #357948 Ilmoita asiaton viesti
Uskon vahvasti, että jos ja kun joskus golfaamisen lopetan, syy on jossain IHan muualla kuin klubiravintolan hinnoissa. Jatkan niin kahvin kuin oluenkin juomista klubilla vanhaan tahtiin.
4.3.2005 17:44:00 #357949 Ilmoita asiaton viesti
Tässä pätee kysynnän ja tarjonnan laki. Hinta on juuri se kuin pitää ollakin.
En boikotoi, koska joskus on kiva istahtaa klubilla ja juoda rauhassa kupillinen hyvää kahvia – ei ole rahasta kiinni.
4.3.2005 17:52:00 #357950 Ilmoita asiaton viesti
Taisit unohtaa sen, että ravintolan pitäjä on ehkäpä vuokrannut liiketoimintaansa myös sen ravintolan terassin, joten oletpa siis tosi reilu ja kiva kaveri, jos rupeat tarjoilemaan siellä omia eväitäsi muillekin. Voisit ehkä käyttää valtaasi kunnioitettuna ’herra osakkeenomistajana’ ja vaikuttaa jatkossa sen ravintolanpitäjän valintaan ja sitä kautta hintoihin? Mustakin 1,20 kahvikupista on paljon, mutta enpä mä nyt jaksais marista siitä julkisesti. Jos mä maksan sen kaksi-kolme kertaa viikossa, niin big deal. Kerropas muuten, miten päädyit tuohon oikeaan hintaan?
4.3.2005 17:53:00 #357951 Ilmoita asiaton viesti
Viereisessä ketjussa haetaan porukkaa ostamaan halvalla pyyhe. Halukkaita yhteisostajia tuntuu löytyneen, vaikka hintakin nousi 60 % kesken tarjouskierroksen. Mutta pääasia, että on halpaa.
Ringohan voisi täällä myös pistää ketjun pystyyn. Ketkä tulevat kimppaan kahvipakettien ostamiseksi Lidlistä. Sumppia voisi sitten keitellä parkkipaikalla tai rangen nurkalla. Ja halvaksi tulee..
4.3.2005 18:04:00 #357952 Ilmoita asiaton viesti
Tämä tarina on tosi: minä kävelin (kyllä, en tuhlannut rahoja bensaan) eilen 4 kilometrin matkan ostaakseni 2 pakettia kahvia (Saludo, siedettävää vaikkeikaan hyvää) paikallisesta Valintatalosta hintaan á 99 senttiä. Äitini käski. Ja isäni voi todistaa, hän joutui kävelemään saman reissun kanssani, kun noita paketteja ei saanut kuin 2 per talous.
Nooh. Ehkä se kahvi ei ollut se tärkein asia tuossa.
4.3.2005 18:06:00 #357953 Ilmoita asiaton viesti
normaalit kahvilahinnat ne mun mielestä klubin raflassa on. joskus jopa halvemmat. keskustan kahviloissa ne hinnat on useimmiten ainaki korkeemmat. ja on jopa mulla opiskelijana varaa parit kahvit viikossa maksaa ni on se kumma jos ei täyspäiväsesti työssä käyvällä
4.3.2005 18:06:00 #357954 Ilmoita asiaton viesti
Mielestäni 1.20 ei ole kallis hinta, jos vertaa esim. stadin keskustan tai vaikkapa ihan vaan huoltoaseman kahveihin.
Sen sijaan ihmettelen monien kommentteja tyyliin ’on varaa pelata golfia ja sitten marisee kahvikupin hinnasta…’. Mielestäni golf ei ole ensinnäkään mikään erikoisen kallis laji, jos verrataan esim. kuntosaliin (salikortti ym.), tennikseen, lasketteluun tai moneen muuhun. Toisekseen en minä maksa mielelläni mistään ylihintoja, vaikka onkin varaa pelata golfia. Jos olutkori maksaa kaupassa 50 euroa, ostan sen halvemmasta paikasta, vaikka mulla onkin varaa pelata golfia.
4.3.2005 19:37:00 #357955 Ilmoita asiaton viesti
Ala-asteen käsityö-opettajani Unski oli kova kahvittelija. Hän saattoi ajaa polkupyörällä 10 km keskellä koulupäivää, jos tiesi jossain olevan kahvitarjoilun. Siihen aikaan pankit ja kaupat järjestivät säännöllisesti kahvitteluja.
Voi näitä aikoja. Unski olisi tullut hulluksi, jos olisi tiennyt kuinka kalliiksi kahvikupin hinta on noussut – etenkin golfklubeilla.
4.3.2005 20:10:00 #357956 Ilmoita asiaton viesti
Kahvi golf klubilla…. Hmmm olenpa joskus kuullut, että sellaistakin olisi tarjolla. Ei sentään, kyllä mää muistan väärin. Se oli kuitenkin kalja. Aina kierroksen päälle on kiva vetää porukan kanssa se yks huurteinen terassilla (viime kesänä oli pakko välillä siirtyä sisätiloIHin). Velipojan kanssa meillä on aina kisa: 18:lla töpeksinyt maksaa kierroksen :o) Ellei sitten ole tiikaljoja jostain siunaantunut aikaisemmin.
4.3.2005 20:21:00 #357957 Ilmoita asiaton viesti
4.3.2005 21:06:00 #357958 Ilmoita asiaton viesti
Eihän tässä ole kyse siitä, onko golfarilla varaa. Kenenkään talous ei kaatuisi vaikka hinta olisi 15 €, kyse on periaatteesta. Usean kymmenen prosentin nousu euroon siirtymisen jälkeen kupillisen hinnassa oli törkeän kova.
Ei kahvilan pitäjä ole hinnoitellut kuppia minkään kulu- ja katevastaavuuden perusteella, vaan sille kipurajalle, minkä hän arvioi vielä jotenkin menevän läpi.
Mikäli klubillamme kupin hinta em. korotuksen jälkeen lähiaikoina nousee liityn ringon joukkoihin, en varallisuuden vaan periaatteen vuoksi.
4.3.2005 21:38:00 #357959 Ilmoita asiaton viesti
Voi herranen aika teidän murheitanne. Siihen se maailma ja talous kaatuu, kahvikupin hintaan.
Voin kertoa, että monella klubilla kahvilan/ravintolan pito on siinä ja siinä: ravintolan pitäjiä ei ole klubin ovella jonoksi asti.
Joten jos olette onnistuneet saamaan klubillenne hyvän ravintoloitsijan, pitäkää hänestä kiinni, maksakaa kahvikuppinne mukisematta ja olkaa tyytyväisiä.
Esillä 25 viestiä, 1 - 25 (kaikkiaan 206)
1 2 3 … 7 8 9 →
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Kahvikuppi sitten vain 1.20 e!!!
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.